માનવમિત્ર, અમદાવાદ : શહેરનાં સાંરગપુર દોલતખાના પાસે ગેરકાયદેસર વાડા ઉભા કરીને ગાયો બાંધનાર લોકો સામે કાર્યવાહી કરવા આજે અમદાવાદ મ્યુનિસિપલ કોર્પોરેશનનાં અધિકારીઓ અને પોલીસની ટીમ પહોંચી હતી. રસ્તે રઝળતી ગાયો પકડવાની કામગીરી ચાલી રહી હતી ત્યારે કેટલાક સ્થાનિક માલધારી લોકો ત્યાં પહોંચ્યા હતા અને પોલીસ તેમ જ અમ્યુકોનાં અધિકારીઓ કર્મચારીઓ સાથે ઘર્ષણ કર્યું હતું. વાત એટલી હદ સુધી વણસી કે, એક તબક્કે રોષે ભરાયેલા આ સ્થાનિક લોકોએ હાઇકોર્ટનાં નિર્દેશાનુસાર રખડતા ઢોરને પકડવાની કામગીરી કરી રહેલી પોલીસ અને અમ્યુકોની ટીમ પર રીતસરનો હુમલો કર્યો હતો, જેમાં બે પોલીસ કર્મચારીઓને ઇજા પહોંચતાં તેઓને વી.એસ.હોસ્પિટલમાં દાખલ કરવાની ફરજ પડી હતી.